دونیانین فرقلی یئرلرین‌دن سیاست و ایش دونیاسین‌داکی بیر چوخ اهمیت‌لی آدی بیر آرایا گتیرن و داووس فورومو کیمی تانینان دونیا ایقتیصادی فورومو باشلادی.
هر ایل چوخ سایدا دونیا لیدری‌نین قاتیلیمی ایله رئال‌لاشان ایجلاسدا بو ایل آمریکا بیرلشیک دولت‌لری باشقانی دونالد ترامپ، اینگیلتره باش ناظیری ترزا می، فرانسا پرزیدنتی امانوئل ماکرون کیمی آدلارین قاتیلماماسی ایسه دقت چکدی.
ایجلاسدا بو ایل ایقلیم دییشیک‌لیگی، آغیر قلوبال ایقتیصاد و مرکزی بانکلاریندان‌ گله‌جک مومکون دورغونلوغا وئریلن رئاکسیا‌لارین موذاکیره اولوناجاغی قئید ائدیلیب.
ترامپین آمریکادا یاشانان "حکومت اؤرتمه بحرانی سببی ایله ایجلاسا قاتیلمایاجاغی معلوم اولارکن، می‌ین ایسه آوروپا بیرلیگی ایله یاشادیغی بریکسیت بحرانی سببی ایله داووس‌ا گئتمیه‌جگی بیلدیریلیب.
آوروپا مطبوعاتی، ماکرونون ایجلاسدا قاتیلماما سببی ایسه فرانسادا اوزون مدت‌دیر داوام ائدن ساری جیلیقّالیلار اعتراضلارینی ایشاره ائتدی.
روسیا پرزیدنتی ولادیمیر پوتین‌ین پروقراما قاتیلیب قاتیلمایاجاغی ایسه هله معلوم دئییل.
ایجلاسا قاتیلماسی گؤزلنیلن سیاستچی‌لر آراسیندا ایسه آلمانیا باش ناظیری آنگلا مرکل، ژاپون باش ناظیری شینزو آبه، بلژیک باش ناظیری شارل میشل و برزیل دولت باشقانی ژائیر بولسونارو کیمی آدلارین اولدوغو بیلدیریلدی.
